cyanic-selkie/wikianc huggingface dataset:
Litopoon
Litopoon on maalikunstis kasutatav valge pigment, tsinksulfiidi ja baariumsulfaadi segu (ZnS + BaSO4).
Paldiski raamatukogu
Raamatukogu asutati 1920. aastatel.
Litopoon
Värvainete indeksis kannab litopoon tähiseid PW5 (Pigment White 5) ja 77115.
Lembitu park (Tartu)
Lembitu park on park Tartus, Maarjamõisa kliinikute juures.
Park asub Riia tänava, Ludvig Puusepa tänava ja Lembitu tänava ääres.
Park rajati 1930. aastail. Pargis kasvab palju kaski.
Litopoon
Omadused
Hea kattevõimega mittemürgine säravvalge pigment. Väävlisisalduse tõttu litopoon hallineb valguse toimel, tumendades temaga segatud värve. Ei sobi vasevärvidega, nagu verdigris, malahhiit, Schweinfurdi roheline jt. Võib segada kõigi sideainetega.
Kasutamine
Litopooni kasutatakse pigmendina pastellipulkades, guaššvärvides ja maalrivärvides. Õlimaali kruntides ja õlimaalipigmendina pigem ei soovitata. Pigmenti on kasutatud ka näopuudri ühe koostisainena. Ei soovitata kasutada välisviimistlusvärviks.
Lembitu tänav (Tartu)
Lembitu tänav on tänav Tartus.
Tänav algab Riia tänavalt ja lõpeb Ludvig Puusepa tänaval. Tänava pikkus on 630 meetrit. Tänav ristub Väikese kaarega.
Lembitu tänavani ulatub Lembitu park. Lembitu tänava ääres asub Lembitu Konsum. Lembitu 6 asub D. R. sanitaartehnika kauplus ja trükikoda Sulemees.
HTML-redaktor
HTML-redaktor on arvutiprogramm, millega saab muuta ja kirjutada HTML-koodi. Kuigi HTML-i saab kirjutada iga tekstitöötlusprogrammiga, pakuvad spetsiaalsed HTML-redaktorid lisafunktsionaalust ning lihtsustavad koodi kirjutamist. Näiteks võivad need muuta erinevad koodi osad eri värvi, et grupeerida ühesuguseid märksõnu ning lihtsustada koodi mõistmist. Samuti võivad HTML-redaktorid viidata vigadele koodis.
Lembitu tänav (Tartu)
Tänav on nimetatud Tartu linnavolikogu otsusega 24. septembrist 1923.
Aleksotas
Aleksotas (poola Aleksota, saksa Ellixeten, vene keeles vanasti Алексота) on Kaunase linnaosa, mis asub linna lääneosas Aleksotase valla territooriumil Nemunase kaldal. Aleksotas piirneb lõunas Kazliškiai linnaosaga, idas Fredaga ja läänes Marvelėga, üle Nemunase viib sild Kaunase vanalinna. Aleksotases asub Kaunase Steponas Dariuse ja Stasys Girėnase lennuväli.
Ajalugu
Esimesed elumajad rajati üle Nemunase viiva silla otsa juurde XVII sajandil. Kuni aastani 1795 oli tegemist Kaunase eeslinnaga.
Aastal 1838 sai Aleksotasest alev. Kaunase kindluse rajamise järel kujunes Aleksotas kindlusasulaks. Aastal 1913 rajati sealne lennuväli.
Aastal 1915 liideti 15 hektari suurune osa Aleksotasest Kaunasega. Aastal 1921 valmis sealne katoliku kirik (kiriku uus hoone valmis aastal 1997). Aastal 1923 oli Aleksotases 4155 elanikku. Aastal 1927 alustas seal tööd klaasivabrik. Aleksotas liideti Kaunasega aastal 1931, neli aastat hiljem valmis Aleksotase köisraudtee. Aastal 1940 sai linnaosa raamatukogu.
Teise maailmasõja ajal oli Aleksotases 250-meheline metsavendade salk (suurim Leedu aladel) osalemas lahingutes Kaunase hõivamiseks. Pärast seda, kui sakslased olid võimu Kaunases üle võtnud, rajasid nad lennuväljale sõjavangide koonduslaagri, kus oli 9155 sõjavangi. Hiljem hävitasid Saksa okupatsiooniväed Aleksotases asunud Vytautas Suure Ülikooli füüsika- ja keemiateaduskonna hooned. Tänapäeval asub Aleksotases (aadressil V. Čepinskio g. 5) sama ülikooli muusikaakadeemia.
Asumid
Aleksotases eristatakse kahte asumit. Yliškės on eramajade piirkond, mis asub Aleksotase lennuväljast loodes.
Teine asum, Linksmadvaris, asub Nemunase kaldal. Józef Godlewski ostis sealse maa ja rajas sinna lõbutsemiskoha, mille järgi koht ka nime sai (linksma(lõbu)+dvaris (mõis, loss)). Selle juurde kuulus ka Žagariškiai või Žagariškėse küla, mis jäi hiljem Aleksotase lennuvälja alla. Tsaariajal kandis piirkond vastavalt venepärast Veseluva või Veselenė nime. Aastal 1860 sai see osaks Kaunase kindluse kaitserajatiste vööndist. Esimese maailmasõja järel rajati sinna kõigepealt Leedu sõjaväe lendurite kool, seejärel aga kõrgem politseikool. Kaitseministeeriumi eestvedamisel valmis aastal 1929 ühele kindluse patareidest observatoorium, mida Vytautas Suure Ülikooli tudengid kasutasid päikeseplekkide uurimiseks. Vastavalt said astronoomilised nimetused nimeks ka asumi tänavad. Teise maailmnasõja ajal muudeti observatoorium laskemoonalaoks ja see hävis.
Ivo Etti
Ivo Etti (sündinud 20. märtsil 1979 Haapsalus) on eesti basskitarrist.
Ta on lõpetanud Väike-Maarja Gümnaasiumi. Muusikalise hariduse on ta saanud Rakvere Muusikakoolist ja Georg Otsa nimelisest Tallinna Muusikakoolist, mille ta on lõpetanud klarneti erialal.
Muusikukarjäär
Ivo muusikukarjäär algas kooliajal ansamblis The Syne. 2009. aastast tegutses ta ansamblis Ruffus aka Claire's Birthday. Seejärel alustas Ivo basskitarristi karjääri ansamblis Ewert and The Two Dragons.
Ta osales ansambli Ruffus koosseisus 2003. aasta Eurovisiooni lauluvõistlusel, kui Eestit esindas Vaiko Eplik.
Isiklikku
Eda-Ines Etti on Ivo Etti õde. Tal on ka poolõde - Kristel Prikko.
Gulfi provints
Gulfi provints on 1. järgu haldusüksus (provints) Paapua Uus-Guineas.
Provints jaguneb halduslikult 2 ringkonnaks.
🇵🇬
Davith Haruthjunjan
Davith Haruthjunjan (armeenia keeles Դավիթ Էդոնիսի Հարությունյան; sündinud 5. märtsil 1963 Jerevanis) on Armeenia poliitik, ta kuulub Armeenia Vabariikliku Partei ridadesse. Ta oli aastatel 1998–2007 ja on uuesti 25. maist 2017 Armeenia justiitsminister.
Ta on lõpetanud 1980. aastal Jerevani Polütehnilise Instituudi (õppis arvutustehnika teaduskonnas).
Isiklikku
Ta on abielus ja tal on kolm last.
San Jose (täpsustus)
San Jose või San José on paljude kohtade nimi.
Tehvandi staadion
pisi|Tribüünihoone, 2013 Tehvandi staadion on mitmeotstarbeline staadion Otepääl, Tehvandi spordikeskuse osa. Ümberehitatud staadion avati 1. oktoobril 2010.
Staadioni kasutatakse aastaringselt: talvel suusastaadionina ning suvel kergejõustiku- ja jalgpallistaadionina.
Staadionil paikneb murukattega normaalmõõtmetega jalgpalliväljak ning spetsiaalkattega sportmängude välisväljak korvpalli, võrkpalli ja tennise mängimiseks.
Tehvandi Spordikeskuse staadionil on 1000-kohaline pinkidega põhjatribüün ja varikatusega 2200-kohaline toolidega läänetribüün.
9. veebruaril 2011 avati staadioni hoones Eesti Spordimuuseumi filiaal Otepää Talispordimuuseum, mille eelkäija oli Otepää Suusamuuseum.
pisi|center|350px|Tehvandi staadion 2011. aasta jaanuaris
Petrõkivka maal
Petrõkivka maal (ukraina keeles Петриківський розпис) on rahvapärane Ukraina dekoratiivmaalistiil, mis pärineb Dnipropetrovski oblasti Petrõkivka külast, kus selles stiilis ehiti valgeks lubjatud talude majaseinu ning tarbeesemeid. Stiilile on omane lillemuster, teatud pintslitõmbed ja valge taust, kuigi kaasaja kunstnikud kasutavad sageli ka musta, rohelist, punast ja sinist tausta. Motiividena on kasutusel ka pühaks peetavad sümbolid ja kaitsemustrid. center|900px|Petrõkivka maali stiilis detail 20. sajandi algusest
Ajalugu ja materjalid
Varaseimad stiilinäited pärinevad 18. sajandist ja seda viljeletakse tänini, sellest on saanud Ukraina popkultuuri osa.
Algselt kasutati ornamente ahjude, majaesise seina ning akna- ja ukseraamide ehtimiseks. Materjalidena olid kasutusel taimsed värvid, kriit, kohalik savi ja tahm, sidusaineks munakollane, piim või kirsipuuvaik. Nõudluse kasvades hakkasid kohalikud kunstnikud maale looma, mida müüdi piirkonna taluturgudel. 1936. aastal loodi Petrõkivka külla ka sellele keskendunud kunstikool.
Petrõkivka maalistiil kuulub alates 2013. aastat UNESCO vaimse kultuuripärandi nimistusse.
Netosissetulek
Netosissetulek (inglise keeles disposable income) hõlmab ettevõtte või üksikisiku kogutulu, sealhulgas palka, ettevõtlusest saadud tulu, vara renditulu, elatisi ja toetusi, millest on maha arvatud mitmesugused maksud, näiteks tulumaks ja sotsiaalmaks.
Statistikas tuuakse välja ka leibkonna sissetulek, mille puhul liidetakse kõigi leibkonnaliikmete sissetulekud ja jagatakse leibkonnaliikmete arvuga.
Brutopalgast netopalga arvutamine
Brutopalgast tuleb maha arvata
Tulumaks ei rakendu kogu tulule, sest alates 2018. aastast kehtib tulumaksuvaba miinimumi määr, mille pealt makse ei maksta. Maksuvaba tulu suurus tuleneb aasta kogutulust.
Pärast brutopalgast maksude mahaarvamist jääb järele netopalk. Tabelis on näitena toodud Eesti keskmise brutopalga suurus ja selle muutus vahemikus jaanuar 2006 – märts 2019.
Puhaskasum
Ettevõtte netosissetulekut nimetatakse puhaskasumiks (inglise keeles net income). Puhaskasum, samamoodi kui netosissetulek, on rahaline väärtus, mis jääb alles pärast kõikide kulude mahaarvamist. Ettevõtte tuludest arvatakse maha tegevuskulud, sealhulgas kulum, rent, kommunaalmaksed ja tööjõukulud.
Kindralleitnant (Ukraina)
Kindralleitnant (ukraina keeles генерал-лейтенант) on sõjaväeline auaste Ukraina Relvajõududes, mis on madalam kui kindralpolkovnik.
Perinataalne asfüksia
Perinataalne asfüksia (PA) on verevoolu või gaasivahetuse häire lootes kas vahetult enne sündi, sünni ajal või pärast sündi, mille tõttu võivad tekkida tõsised süsteemsed või neuroloogilised tagajärjed. Häirunud gaasivahetuse tõttu tekib hüpokseemia (e hapnikupuudus) ning hüperkapnia (e süsihappegaasi taseme tõus). Hüpoksia (e arteriaalse vere vähenenud hapnikukontsentratsioon) ning isheemia (e verega varustatuse vähenemine) kombinatsioon algatab organismis biokeemiliste kaskaadide tekke, mis lõpuks viivad neuronite surmani ning ajukahjustuse tekkeni.
Sünniasfüksia on 4 miljoni surma põhjustajaks igal aastal, mis moodustab 38% kõigist alla 5 aastaste laste surmadest. Arengumaades moodustab sünniasfüksia 23% neonataalsest suremusest. Lisaks on sünniasfüksia ka üks peamisi esimesel elunädalal aset leidnud surmade põhjuseid. Sünniasfüksiat seostatakse ka 1,1 miljoni üsasisese surnultsünniga ning see on peamiseks põhjuseks ka pikaajalise neuroloogilise puude tekkele.
Etioloogia ja riskitegurid
Platsenta enneaegne irdumine, nabaväädi prolaps ja emaka ruptuur on 56–80% perinataalse hüpoksia juhtumite põhjustest. Antenataalsed riskitegurid, nagu raseda diabeet, preeklampsia või loote üsasisene kasvupeetus, on põhjused 10–35% juhtudest. Platsenta puudulikkus on seotud 10% PA juhtudega. Üsasisesed infektsioonid ning pikk või raske sünnitus tõstavad nii perinataalse asfüksia, kui ka entsefalopaatia ja ajuhalvatuse riski. Postnataalne insult tekib 10%-l PA juhtumitest ning seda pigem kaasasündinud südamehaigustega või kopsuhüpertensiooniga lastel.
Hüpoksiline isheemiline entsefalopaatia
Hüpoksiline-isheemiline entsefalopaatia (HIE) tekib mingi ajupiirkonna hüpoksia tagajärjel. Tegemist on ühe peamise perinataalse surma ning eluaegsete puude (nt nägemishäired, õpiprobleemid, epilepsia, vaimne mahajäämus) tekkimise riskiteguriga, mille põhjuseks on perinataalne asfüksia.
Kuna ajus on palju tundlikke ebaküpseid rakke, vabu radikaale, küllastumata rasvhappeid ning vähe antioksüdantseid ensüüme, vajab aju rohkelt hapnikku ning on eriti tundlik hapnikupuudusele. HIE väljakujunemisel on olulised põletikvahendatud oksüdatiivne stress ja mitokondrite kahjustus. Mitokondrite hävinemise tõttu vabaneb raku tsütoplasmasse tsütokroom-C, mille taseme tõus aktiveerib apoptoosi kaskaadi ning autofaagia, põhjustades sellega neuronite surma.
Südamekahjustus
Hüpoksia ja isheemia võivad põhjustada südame suurenemist, EKG ebanormaalsusi, müokardi isheemia nähte, arütmiaid, AV-klapi düsfunktsiooni ning siinusbradükardiat ja vatsakese kontraktsioonivõime vähenemist. Tihti esineb ka hüpotensiooni, mille korrigeerimine võib vajada voluumeni suurendamist või inotroopseid ravimeid. Lahanguleiud on näidanud ka parema vatsakese dilatatsiooni, vatsakeste hüpertroofiat ning papillaarlihaste nekroosi.
Vähemuskeel
Vähemuskeel on keel, mida räägib mingis piirkonnas (nt riigis) vähemuses olev rahvusrühm. Näiteks Eestis on vähemuskeel vene keel.
Perinataalne asfüksia
Neerukahjustus
Äge neerupuudulikkus on asfüksia korral sage tüsistus, kuna hapnikuvaeguses lülitatakse verevarustus ümber, säilitamaks elutähtsate elundite (süda, aju, neerupealised) perfusiooni, mistõttu väheneb neerude hapnikuga ja verega varustatus. Ägeda neerupuudulikkuse korral tekib oliguuria, vedeliku peetus, hüponatreemia, hüperkaleemia ning kaltsiumi ja magneesiumi tasakaalu häired. Antud patsientidel on ka suurem risk kroonilise neerupuudulikkuse tekkeks.
Vähemuskeel
Vähemuskeelte kõnelejate sünnipärast mitmekeelsust peetakse millekski teisejärguliseks, mida sageli eiratakse.
Perinataalne asfüksia
Hingamispuudulikkus
Asfüksias sündinud lapsed ei ole tihti võimelised ise hingama, mistõttu vajavad nad elustamist ja mehaanilist ventilatsiooni. Olulist rolli mängib ka diafragma lihasrakkude kahjustus. Hapnikuvaeses keskkonnas tekkiv atsidoos takistab lihasrakkude ATP tarvitamist ning soodustab valkude hävitamist. Lisaks on hapnikuvaeguses peamiseks energia saamise viisiks anaeroobne glükolüüs, mis ei varusta rakke piisaval hulgal ATP-ga. Kõik need mehhanismid viivad diafragma rakkude väsimiseni ning hingamispuudulikkuseni.
Gastrointestinaaltrakti kahjustus
Gastrointestinaaltrakt on asfüksiale väga tundlik. Asfüksias sündinud lastel võib tekkida nekrotiseeriv enterokoliit ehk NEK. Selle tõttu on soovitav lastel terapeutilise hüpotermia ajal rakendada nulldieeti, et soolte limaskest saaks paraneda.
Hüübimishäired
Hüpoksias sündinud lastel on suur risk koagulopaatia tekkeks maksa ja luuüdi hüpoksilise kahjustuse tõttu, mille tagajärjel organism ei ole suuteline enam tootma hüübimisfaktoreid või trombotsüüte. Lisaks on nendel lastel risk ka dissemineeritud intravaskulaarse koagulatsiooni ehk DIK tekkeks. Sünniasfüksia raviks rakendatav terapeutiline hüpotermia aeglustab koagulopaatia korrigeerimist, kuna vähendab koagulatsioonikaskaadi ensümaatilist funktsiooni ning trombiini genereerimist.
Ravi ja prognoos
Respiratoorse distressi või pulmonaalhüpertensiooni korral on esikohal hingamistoetus adekvaatse oksügenisatsiooni tagamiseks, vajadusel CPAP toetus, lisahapniku manustamine, intubatsioon, surfaktandi manustamine. Koagulopaatia raviks vereproduktid ning müokardi düsfunktsiooni korral vasopressorid. Neerukahjustuse tagajärjel tekkinud oligo- või anuuria tõttu tuleb infusioonravisse suhtuda ettevaatlikult.
Mõõduka või tõsise HIE-ga ajalistel vastsündinutel on neuroprotektsiooniks kasutatud terapeutilist hüpotermiat (TH). TH toimemehhanism oleks vähenenud energiakasutamine, hapniku vabadest radikaalidest ehk ROS-idest tekitatud kahju vähendamine, ajukahjustuse progressiooni vähendamine ning põletiku ja tsütokiinide taseme vähendamine.
Lisaks on kliinilistes uuringutes katsetamisel erinevate ravimite ja ainete efektiivsust HIE ravis, nagu näiteks beetainterferoon, melatoniin, magneesiumsulfaat, allopurinool, ksenoon erütropoetiin ja paljud muud. Küll aga on need ravimid kas ebaefektiivsed (näiteks askorbiinhape ja ksenoon) või tugevate kõrvaltoimetega (N-atsetüültsüsteiin). Osad ravimid võivad olla potentsiaalselt efektiivsed (allopurinool, melatoniin, argoon), kuid puuduvad piisavad uuringud ja info nende efektiivsuse kohta ka muude elundite (peale aju) hüpoksilise kahjustuse ravimisel.
Prognoos sõltub hüpoksia ulatusest. Umbes 20–25% ajalistest HIE-ga lastest sureb neonataalperioodil ning umbes 25%-l ellujääjatest tekib mingi püsiv neuroloogiline puue. Kerge entsefalopaatiaga patsientidel võib kooliealiseks saades olla täiesti normaalne kognitiivne funktsioon. Mõõdukat ja rasket HIE-t seostatakse erinevate pikaajaliste puuete ning oluliste kognitiivsete ja motoorsete puudujääkidega.
Romeo Paul Eduard Peterhof
Romeo Paul Eduard Peterhof (4. aprill 1899, Tartu – 20. jaanuar 1941, Tartu) oli Eesti arstiteadlane ja neuroloog.
Elulugu
Romeo Paul Eduard Peterhof oli kullassepa poeg ja baltisakslane.
Lõpetas 1909 Tartu Aleksandri Gümnaasiumi, 1915 TÜ arstiteaduskonna, meditsiinidoktor (1924, TÜ), väitekiri "Experimentelle Untersuchungen über die resorptive Funktion des Flexus chorioideus". Oli I maailmasõja ajal rindearst ja laatsarettides ülemarsti abi, 1919.–20. a 1. Tartu Sõjaväehospidali ülemarsti abi, aastast 1921 TÜ närvikliiniku assistent (professor Ludvig Puusepa juures), ühtlasi praktiseeris 1921–40 Tartus närviarstina. Tartu Eesti Arstide Liidu asutajaid ja aastast 1930 esimees. Vabadusristi I liigi 3. järk.
Śmigiel
Śmigiel (saksa Schmiegel) on linn Poolas Suur-Poola vojevoodkonnas Kościani maakonnas, Śmigieli valla halduskeskus. Śmigiel asub Lesznost umbes 20 km põhjas ja Poznańist ligikaudu 52 km edelas.
Holistiline meditsiin
Holistiline meditsiin on alternatiivarusaam, et osad haigused on põhjustatud negatiivsete mõtete või emotsionaalse stressi tulemusena. Selle põhjuse alla määratletud haigusi nimetatakse ka psühhosomaatilisteks haigusteks. Holistiline meditsiin arvestab peale füüsilise keha ka inimese psüühika ja elustiiliga.
Pistikprogramm
Pistikprogramm ehk plugin on tarkvaramoodul, mis annab mõnele teisele tarkvarasüsteemile lisavõimalusi. Pistikprogramme kasutatakse tihti näiteks veebibrauserites uute failitüüpide kuvamiseks.
Pistikprogrammid võimaldavad kolmandatel osapooltel laiendada tarkvara funktsionaalsust kasutades selleks pakutud rakendusliidest. Tihti luuakse tarkvara komponendid eraldi pistikprogrammidena, et vähendada paigaldatava tarkvara ruumikasutust.
Hela provints
Hela provints on 1. järgu haldusüksus (provints) Paapua Uus-Guineas.
Raivo Korstnik
Raivo Korstnik (31. mai 1932 Uniküla, Virumaa – 15. oktoober 1992 Tallinn) oli eesti maalikunstnik ja kunstiõppejõud.
Hela provints
Provints jaguneb halduslikult 3 ringkonnaks.
Raivo Korstnik
Elukäik
Korstnik õppis Sargvere ja Koigi algkoolis. 1951. aastal lõpetas ta Paide Keskkooli. Õpiajal töötas Paide kino Aurora kunstnikuna. 1957. aastal lõpetas Eesti NSV Riikliku Kunstiinstituudi.
Hela provints
Hela provints moodustati 2012. aastal kolmest ringkonnast, mis varem kuulusid Southern Highlandsi provintsi koosseisu.
Raivo Korstnik
Elukäik
Aastatel 1961–1980 töötas ta Tallinna Pedagoogilise Instituudi ja 1979–1992 ERKI / Tallinna Kunstiülikooli) õppejõuna.
Hela provints
Viited
🇵🇬
Lilleorg
Lilleorg on eesti perekonnanimi.
Statistika
2023. aasta 1. jaanuari seisuga oli Eestis perekonnanimi Lilleorg 169 inimesel: 115 mehel ja 154 naisel. Perekonnanimede levikult oli Lilleorg meeste puhul 669. kohal ja naiste puhul 498. kohal. Kõige levinum oli perekonnanimi Lilleorg vanuserühmas 80–84, kus neid on 10 000 elaniku kohta 2,49. Nimi oli kõige sagedasem Lääne-Viru maakonnas, kus sellist nime kandis maakonna 10 000 elaniku kohta 4,42 inimest.
Nimede eestistamisel võeti Lilleorg aastatel 1935–1940 uueks perekonnanimeks 57 korral isikute poolt, kelle perekonnanimi oli varem Blomthal, Blumenthal, Indus, Kapral, Klaussen, Korjus, Kreenperk, Lilbock, Lilbok, Liler, Lilienberg, Liliendahl, Liliental (2), Lilienthal (14 juhul), Lilleberg, Lillenthal, Limberg (4), Littosk, Lustverk, Meier, Mironov, Neider, Neudorf, Otterklau, Plumtal (4), Punmann, Pussak, Stupper, Tõnson, Tsvetkov, Urra, Valdok, Vilberg ja Voimann.
Riisipere raamatukogu
Riisipere raamatukogu on raamatukogu, mis tegutseb Harju maakonnas Saue vallas Riisipere asulas.
2022. aastast alates on Riisipere raamatukogu Saue Raamatukogude haruraamatukogu.
Raivo Korstnik
Elukäik
Korstnik oli alates 1959. aastast Eesti NSV Kunstnike Liidu (1990. aastast Eesti Kunstnike Liit) liige.
Aastatel 1962–1964 tegi ta ajakirja Ehitus ja Arhitektuur kaanekujundusi ja illustratsioone. Aastatel 1957–1958 ning 1969 kujundas Eesti Televisiooni saatetiitreid ja vahel ka saateid.
Raivo Korstnik huvitus karatest.
Looming
Ta on maalinud maastikke, kalurielu- ja merepilte ning portreid. Hilisemal loomeperioodil maalis ta sürrealistlikke teosed. Ta oli seotud 1960ndate maaliuuendustega ning noore pealetõusva avangardpõlvkonnaga ning astus üles ka 1966. aasta noortenäitusel, mida loetakse Eesti kunstiajaloo üheks olulisemaks uuele kunstile keskendunud väljapanekuks. Raivo Korstnik eelistas aktiivsele näitustegevusele õppejõuna töötamist. Teadaolevalt toimus kunstniku elu jooksul vaid üks isikunäitus, 1970. aastal Noorsooteatri fuajees Salme tänaval.
Aastatel 2017–2018 pühendati Korstniku 85. juubeliaastale näitustesari, mis andis läbilõike tema loomingust 1950. aastate lõpust kuni 1992. aastani ning tõi lisaks muuseumite pärandile esimest korda avalikkuse ette suure osa erakogudes hoidud teoseid.
Asehaldur
Asehaldur oli ajalooliselt mingi maa-ala kõrgeim riigivõimu esindaja, ühtlasi võis olla maahärra asemik.
1584. aastal ühendati Rootsi valdused Põhja-Eestis üheks provintsiks. Provintsi eesotsas oli asehaldur, keda nimetati ka kuberneriks. Provints jagunes seitsmeks linnuselääniks: Tallinna, Paide, Rakvere, Narva, Haapsalu, Koluvere ja Lihula linnuselääniks, mida juhtisid asehaldurid: Tallinnas, Paides, Rakveres, Narvas, Haapsalus, Koluveres ja Lihulas.
Rootsi ja Vene ajal täitsid Eestis asehaldurite ülesandeid ka Eestimaa ja Liivimaa kindralkubernerid ja kubernerid.
Gustav Alexander Hermann Masing
Õppis aastatel 1844–1846 Võru kreiskoolis, aastatel 1847–1850 Tartus gümnaasiumis. Tartu Ülikoolis õppis ta aastal 1851 keeleteadust ja aastatel 1851–1854 usuteadust. Oli aastatel 1856–1857 koduõpetajaks Toolamaa mõisas. Oli aastal 1857 prooviaaastal Vastseliina Katariina koguduses oma isa juures. Ordineeriti 22. juunil 1858 õpetajaks.
Oli aastatel 1858–1860 Võru praostkonna vikaarõpetaja. Aastatel 1860–1901 oli ta Vastseliina Katariina koguduse õpetaja.
Isiklikku
Tema isa Carl Gottfried Gustav Masing oli Vastseliina Katariina koguduse õpetaja, vend Friedrich Gustav Heinrich Wilhelm Masing oli Räpina ja Mehikoorma koguduse õpetaja. Tema vanaisa oli Kanepi Jaani koguduse õpetaja Johann Philipp von Roth.
4 Love
Albumilt ilmus kaks singlit:  Quelque Part  ja  Coup De Cœur . Albumil on laule, mis on valminud koostöös Laza Morgani ja Sopranoga.
Lääne-sõrmkäpp
pisi|Lääne-sõrmkäpp
Lääne-sõrmkäpp (Dactylorhiza praetermissa) on käpaliste sugukonda kuuluv taimeliik.
Ta on Eestis arvatud I kaitsekategooriasse (seisuga 2012). Taimed leidis Eestist Taavi Tuulik 1989. aastal Hiiumaal Kõrgessaare lähedalt soiselt niidult. Leiuaastal oli seal umbes 80 taime, hiljem on arvukus mitmel põhjustel vähenenud. Ilmselt pole siiski tegu Lääne-Euroopas levinud liigiga, vaid kohapeal kujunenud hübriidse sõrmkäpaga. Igal juhul on taimed tähelepanuväärsed ja kaitset väärivad.
Emanuela Timotin
Emanuela Timotin on rumeenia filoloog, loitsude, apogrüüfide ja rahvausundi uurija.
Timotin lõpetas 1999. aastal Bukaresti Ülikooli, omandas magistrikraadi Université Paris 4 Paris-Sorbonne'is 2000. aastal, doktorikraadi Bukaresti Ülikoolis 2007. aastal ja teise doktorikraadi Stendhali ülikoolis Grenoble'is 2009. aastal.
Ta töötab vanemteadurina Rumeenia Teaduste Akadeemia Iorgu Iordan – Al. Rosetti nimelises Keele Instituudis Bukarestis.
Emanuela Timotin on ajakirja Incantatio toimetuskolleegiumi liige ja üks "Studii și cercetări lingvistice" (Bukarest, Rumeenia) toimetajatest.
Ta kuulub mitmesse teadusorganisatsiooni, näiteks on ta ISFNR Loitsude, loitsimise ja loitsijate uurimise töörühma juhtkomitee liige, Rumeenia Lingvistika Seltsi liige, Piiblikirjanduse Seltsi liige.
Kalkun
Kalkun ehk kodukalkun ehk kodustatud kalkun on kalkuni perekonda kuuluv kodulind.
Kodukalkun on metskalkuni kodustatud vorm. Kalkun kodustati Kesk-Ameerikas (tänapäeva Mehhiko aladel) vähemalt 2000 aastat tagasi.
Desmond Morris
Desmond John Morris (sündinud 24. jaanuaril 1928 Purtonis Wiltshire'i krahvkonnas Inglismaal ) on Briti antropoloog, zooloog ja kirjanik. Ta on ka telesaatejuht ja kunstnik.
Morris sai põhihariduse Dauntsey koolis West Lavingtonis Wiltshire'is. Pärast sõjaväeteenistust õppis ta Birminghami ülikoolis, mille lõpetas 1951. aastal zooloogina. 1954. aastal sai ta filosoofiadoktoriks Oxfordi Ülikoolis kaitstud väitekirjaga "Reproductive Behaviour of the Ten-spined Stickleback", mida juhendas Nobeli auhinna laureaat Niko Tinbergen.
Ta töötas Londoni Zooloogiaseltsis Londoni loomaaia imetajate kuraatorina. 1966. aastal lahkus ta loomaaiast, häirituna selle allakäigust.
Tegevus meedias
Esmalt jõudis Morris avalikkuse tähelepanu alla 1950. aastail, kui ta juhtis ITV telesarja "Zoo Time", kuid ülemaailmse kuulsuse saavutas ta 1967. aastal raamatuga "The Naked Ape". Raamat on häbenematu vaade inimliigile, see keskendub inimese loomalikele omadustele ja meie sarnasustele inimahvidega ning inimkäitumise selgitamisele selle evolutsioonipsühholoogilise kujunemise kaudu küttide-korilaste eelajaloolises keskkonnas. Teost on korduvalt trükitud paljudes keeltes ning see on endiselt bestseller.
Morrise hilisemad uuringud, raamatud ja telesarjad on jätkanud selle vaatega inimkäitumisele, selgitades seda puhtzooloogilisest vaatenurgast. Tema lähenemine ja järeldused on sageli pälvinud kriitikat. 1981. aastal avaldatud raamat "The Soccer Tribe" põhines osalt uuringuil, mida Morris tegi jalgpalliklubi Oxford United direktorina, sealhulgas klubi fännide "hõimu" muusikalisi rituaale klubi koduväljakul toimunud matšidel.
Teolan Tomson
pisi|Teolan Tomson aastal 2000 Teolan Ÿrgo Tomson (sündinud 2. oktoobril 1932 Tallinnas) on eesti elektrotehnika- ja energeetikateadlane ning tehnikateaduste doktor (1990, Ukraina TA Elektrodünaamika Instituut).
Haridus ja töökäik
Ta lõpetas 1955. aastal elektriinsenerina cum laude Tallinna Polütehnilise Instituudi. Sealt suunati ta tööle aastatel 1955–1959 Püssi elektrijaama. 1959. aastal tuli ta Tallinna tagasi ja töötas kuni 1979. aastani Elektritööstuse ja Juhtimissüsteemide Teadusliku Uurimise Instituudis. Alates 1980. aastast jätkas ta karjääri labori- ja osakonnajuhatajana Eesti NSV TA Termofüüsika ja Elektrofüüsika Instituudis, mis hiljem nimetati ümber Eesti Energeetika Instituudiks. Aastatel 2004–2015 töötas ta Tallinna Tehnikaülikooli vanemteadurina.
Uurimisuunad ja saavutused
Ta on teinud uurimusi ja arendustöid metroloogias, jõuelektroonikas,  päikesekiirguse omaduste  ja kasutusvõimaluste  alal. Aastal 1995 töötas ta jõuelektroonika konsultandina Brasiilia Campinase ülikoolis. Tal on 30 Nõukogude Liidu autoritunnistust ja ta on avaldanud umbes paarsada teadusartiklit. Ta on ise avaldanud jutustava ülevaate oma teadussaavutustest Eesti Raadioamatööride Ühingu infoväljaandes ES-QTC 2021. aasta numbris. Ülevaate viimaste kümnendite töödest ja projektidest annavad tema Google Scholar profiil ja ETIS-e profiil.
Isiklikku
Ta on abielus emakeele õpetaja ja harrastuskunstniku Asta Tomsoniga. Tal on kolm tütart: Mare Raidma (1957, teatri- ja kinokostüümikunstnik), Pille Tomson (1960, PhD, looduskaitsja, poliitik ning Eesti Maaülikooli vanemlektor), Ene Vainik (1964, PhD, Eesti Keele Instituudi vanemteadur, eesti keele uurija).
Ta on tegelenud alates 1948. aastast aktiivselt raadioamatörismiga.
Veronika Dagmar Elisabeth Peterhoff
Veronika Dagmar Elisabeth Peterhoff (sündinud Lusikas; 23. aprill 1919 Holm, Pihkva kubermang – 16. märts 2011) oli eesti arstiteadlane ja anestesioloog.
SIVO festival
pisi|[[Tartu Ülikooli Rahvakunstiansambel 2010. aasta SIVO festivalil kolme kandi lugusid tantsimas.]] SIVO festival on iga-aastane tantsufestival Hollandis Drenthe provintsis Odoorni külas, mida korraldatakse alates 1985. aastast.
Veronika Dagmar Elisabeth Peterhoff
Elulugu
Veronika Dagmar Elisabeth Peterhoff oli kohtuniku tütar.
SIVO festival
Festival toimub iga aasta 31. nädalal. See algab kolmapäeval ja lõpeb pühapäeval. Osavõtvaid rühmasid on maksimaalselt 18–20 välismaalt ja 4 Hollandist. Festivali toimumise aja jooksul külastab seda kuni 35 000 pealtvaatajat.
Veronika Dagmar Elisabeth Peterhoff
Elulugu
1937. aastal lõpetas Peterhoff Tartus Eesti Noorsoo Kasvatuse Seltsi Tütarlaste Gümnaasiumi, õppis 1937–1943 TÜ arstiteaduskonnas. 1944 läks ta sõjapõgenikuna Rootsi. 1944 lõpetas ta Freiburgi Ülikooli arstiteaduskonna, 1948 kaitses meditsiinidoktori kraadi Erlangeni Ülikoolis.
Aastast 1944 oli Peterhoff Göteborgi Sahlgrenska haigla arst. Ta õppis Rootsis anestesioloogiks, täiendas end 1962 New Yorgi presbüterliku hospitali meditsiinikeskuses USA-s. Seejärel oli ta Göteborgi Ülikooli Sahlgrenska haigla peaanestesioloog.
Teadustöö
Peterhoffi põhiline uurimisvaldkond oli anestesioloogilised meetodid.
Jiwaka provints
Jiwaka provints on 1. järgu haldusüksus (provints) Paapua Uus-Guineas.
Provints jaguneb halduslikult 3 ringkonnaks.
Jiwaka provints moodustati 17. mail 2012 kolmest ringkonnast, mis varem kuulusid Western Highlandsi provintsi koosseisu.
Viited
🇵🇬
Ihnofossiilid
pisi|[[Kambriumi molluskite liikumisjäljed]] Ihnofossiilid ehk jäljefossiilid on organismide liikumisjälgede kivistised.
Marie Pärkma
pisi|Marie Pärkma (2022) Marie Pärkma (sündinud 09. jaanuaril 1990 Pärnus) on elukutseline korrastaja ja Meieeluilu asutaja. Marie on kandnud ka perekonnanime Matsko.
Eraelu
Marie Pärkma isa nimi on Valeri ja ema nimi Ene. Pärkmal on kaks õde - Lili ja Marleen. Pärkmal on ühest kooselust kaks last - Erki ja Elli.
Haridus
Pärkma alustas enda kooliteed Sindi Gümnaasiumis, kuid põhikool sai lõpetatud Pärnu Koidula Gümnaasiumis. Keskhariduse omandas Pärkma Pärnu Sütevaka Humanitaargümnaasiumis humanitaarainete õppesuunal. Pärkmal on keskeriharidus, mille omandas Pärnumaa Kutsehariduskeskuses sekretäritöö erialal.
Pärkma on lõpetanud ka Sindi Muusikakoolis 4 klassi ja õppinud seal akustilist kitarri, põik- ja plokkflööti ning ka klaverit. Pärkma on õppinud ka laulmist ja kuulunud näiteks peale koolikooride ka Toomas Volli tütarlastekoori koosseisu.
Töö
Pärkma alustas enda töökarjääri keskerihariduse omandamise lõpus Pärnu ühes notaribüroos, töötades seal sekretär-juhiabi ametikohal.
Alates 2012. aastast töötas Pärkma 9 aastat Sindi Linnaraamatukogus raamatukoguhoidjana. Pärkma kuulus sel ajal ka Eesti Raamatukoguhoidjate Ühingusse ja läbis Tartu Ülikooli elukestva õppe keskuses täiendusõppeprogrammi "Infopädevus" ja "Infopädevuse alused".
Alates 2021. aasta maikuust töötas Pärkma ligi 2 aastat eraettevõtja juures personaalse virtuaalse assistendina.
Alates 2023. aasta märtsikuust on Pärkma tööl enda ettevõttes Meieeluilu OÜ.
Elukutseline korrastaja
Pärkma on korrastajana osalenud ka erinevates telesaadetes nagu "Laser ", "Südamesoov ", "Stuudio ", "Buduaar ", "Terevisioon "ja "Õhtu ". Temast on ilmunud mitmeid artikkleid ning ta on osalenud ka raadiosaadetes nagu "Teller " ja "Päevatee". Täpsemalt on võimalik kõikide meedias kajastatud artiklite kohta leida infot Meieeluilu kodulehelt meedia rubriigist.
Oma igapäevatöös klientidega teeb Pärkma enda ettevõtte Meieeluilu alt koostööd ka Uuskasutuskeskusega, mis tähendab, et klientidele enam mittevajalikud asjad leiavad enda uue koha Uuskasutuskeskuse kaudu uute inimeste kodudes. Pärkma jaoks on oluline, et kõik klientidele enam mittevajalikud terved, töötavad ja puhtad asjad jõuaksid annetuse kaudu jällegi ringlusesse ja kasutusse.
Pärkma teeb korrastamise teemal nii personaalseid kui ka meeskonnakoolitusi. pisi|Marie Pärkma [[John Stuart Mill (ansambel)|John Stuart Mill esinemisel (2021)]]
Hobid
Alates aastast 2017 kuulub Pärkma Pärnu alternatiivrokki viljelevasse ansamlisse nimega John Stuart Mill. Marie mängib antud kollektiivis basskitarri ja kannab pseudonüümina nime Mary McBarkley.
Alates 2015. aastast on Pärkma pidanud blogi, kus jagab infot nippide, retseptide, käsitöö ja tee ise valdkonnas.
Tunnustus
2018 - Aasta 2018 DIY blogi
S8 (Berliin)
S8 on Berliini linnaraudtee liin, mis sõidab Wildaui ja Birkenwerderi vahel. Liinil on 25 peatust ning kogu liini läbimiseks kulub 70 minutit. Liin on käigus ainult tööpäeviti ja sõidab 20-minutlise intervalliga. Zeuthenini sõidab rong siiski vaid tipptunnil, üldjuhul on liini lõpp-peatuseks Grünau.
S8 (Berlin) S8 (Berliinin S-Bahn)
Wörgl
Wörgl on linn Austrias Tirooli liidumaal Kufsteini ringkonnas, 511 m kõrgusel merepinnast. Valla pindala on 19,68 km², 1. jaanuaril 2016 elas seal 13 311 inimest. Linn paikneb 20 km piirist Baieriga Saksamaal.
Teine maailmasõda
Lähedalasuv Itteri loss oli paigaks ühele viimastest Euroopas ja kõige ebaharilikumale lahingule Teises maailmasõjas. Itteri lossi lahingus võitlesid 5. mail 1945 alistunud Wehrmachti väed, Ameerika Ühendriikide maaväed, Austria vastupanuliikumise võitlejad ja endised Prantsuse poliitvangid 17. Waffen-SS Panzer Grenadieri diviisi vastu. Alistunud Wehrmachti vägede juht major Josef "Sepp" Gangl tapeti lahingus ja on maetud Wörgli linnakalmistule. Üks linnatänav on nimetatud Sepp Gangli järgi.
Wörgli raha
thumb|Ühešillingine rahatäht [[Demurrage (valuuta)|demurrage-templitega Wörglist]] Wörgl oli Suure depressiooni ajal "Wörgli ime" paik.
Wörgli omavalitsus sai innustust Silvio Geselli (1862–1930) rahandusteooriast. Kuna probleemiks oli suur tööpuudus, mis omakorda oli suuresti tingitud likviidsuskriisist, siis otsustas tolleaegne linnapea Michael Unterguggenberger võtta kasutusele alternatiivraha, mis sai tuntud kui tempeltähik või Freigeld.
Projekt algas 5. juulil 1932, kui anti välja "Sertifitseeritud hüvitusarved" ehk 1-, 5- ja 10-šillingised rahatähed, kokku summas 5500 šillingit. See raha jõudis ringelda 416 korda ning sellega toimus tehinguid 2 547 360 šillingi väärtuses. Investeeringute kogumaht kasvas eelmise aastaga võrreldes koguni 219%!
Eksperimendi tulemuseks oli tööhõive kasv ning see tähendas, et kohalikud projektid, nagu uued majad, veehoidla, suusahüppemägi ja sild, võis kõik ellu viia, trotsides depressiooni ülejäänud riigis. Inflatsioon ja deflatsioon arvati ka eksperimendi kestel olematuks.
Hoolimata suurest huvist eduka projekti vastu, sealhulgas Prantsuse peaminister Édouard Daladier ja majandusteadlane Irving Fisher, peatas Austria Riigipank 1. septembril 1933 "eksperimendi".
2006. aastal paigutati alates raudteejaamast läbi vanalinna verstapostid selle ajaloo näitamiseks.
FC Stumbras
Futbolo klubas Stumbras (ka FC Stumbras) oli Leedu jalgpalliklubi, mis tegutseb Kaunase linnas.
Ajalugu
Klubi loodi 2013.
2019. aasta suvel lakkas klubi eksisteerimast. Lõpuks nad kõrvaldati eliitdivisjonist.
Allex Kütt
Allex Kütt (9. august 1921 Harku – 12. aprill 1991 Tallinn) oli eesti graafik.
Tuntud eelkõige oma vabagraafika poolest. Kasutas mitmesuguseid tehnikaid ning uuendas värvilist sügavtrükki ning katsetas elektrograafilise söetrükiga. Kujutanud kalureid, tööstusmotiive, maastikku, sportimist, sõda. Varasem looming on looduslähedane, 1960ndate II poolel muutus kompositsioon keerukamaks ning valdavaks sai fantaasiaküllane dekoratiivne laad. Kunstnikku huvitas inimene urbaniseerunud ühiskonnas. Tegi ka plakateid.
Isiklikku
Allex Kütt oli abielus metallikunstnik Õie Kütiga.
Álvaro Soler
Álvaro Tauchert Soler (sündinud 9. jaanuaril 1991 Barcelonas Hispaanias) on Hispaania - Saksa poplaulja.
Üle Euroopa sai tuntuks ta esimene hitt El Mismo Sol 2015. aastal. 15. aprillil 2016 tuli välja tema uus singel "Sofia", mis sai üle maailma tuntuks.
Qingmingi festivali aegne jõeäär
„Qingmingi festivali aegne jõeäär“ (清明上河图; 清明上河圖; Qīngmíng Shànghé Tú) on hiina Songi dünastia kunstniku Zhang Zeduani (1085–1145) maal.
25,5 sentimeetri kõrgusel ja 525 sentimeetri laiusel teosel kujutas autor Bianjingi elanike elu-olu surnute mälestamise pühal.
<div class="thumb tnone" style="margin-left: auto; margin-right:auto; overflow:hidden; width:auto; max-width:10008px;"> 2500x117px XII sajandi originaal
Kvėdarna
Kvėdarna on alev (endine linn) Leedus Šilalė rajoonis, Kvėdarna valla halduskeskus. Alev asub Jūra jõe kaldal.
Alevis on raamatukogu, haridust annavad gümnaasium ja algkool. Vaatamisväärsusteks on 1936. aastal ehitatud kirik ja selle juures asuv XIX sajandil ehitatud kabel, ka asub kalmistul 1860. aastal valminud kabel.
Kiip
pisi|[[Epoksüvaik|Epoksüvaiguga kaetud kiip  trükkplaadil]] pisi|Mitmesuguste väljaviikudega kiipe Kiip (ka mikrokiip) on väike räniplaat, mille pindkihis on pooljuhttehnoloogia kohaselt moodustatud integraallülitus. Kiipe valmistatakse kindlaks otstarbeks, nt leedlambi valgusdioodidega kiip, RFID-kiip (nt lemmiklooma kiibistamiseks), biokiip (kiiplabor).
Kvėdarna
Ajalugu
Kvėdarnat on esmamainitud 1329. aastal. XIV ja XV sajandil asus seal riigimõis, mis läks 1554. aastal Sapiehade valdusse.
Kiip
Laiemas tähenduses nimetatakse kiibiks ka integraallülitusel põhinevat elektroonikakomponenti, millel on väljaviikudega korpus, nt püsimälu kiip, protsessori kiip.
Kvėdarna
Ajalugu
1568. sai Kvėdarnast alev, 1569. aastal valmis kirik. Kuningas Stanisław II andis Kvėdarnale 1792. aastal linnaõigused, kuigi need kehtisid vaid kuu aega.
Kiip
Kuna tänapäeval valmistatakse valdav osa elektroonikalülitusi integraallülitustena, on termin kiip laialt kasutusel integraalkomponendi sünonüümina.
Kvėdarna
Ajalugu
Tsaariajal oli asula venekeelne nimi algselt Хвейданы. Pärast 1863. aasta ülestõusu muutsid tsaarivõimud asula nime Konstantinovoks (Константиново). Seda nime kandis asula Esimese maailmasõjani. Kvėdarna põles aastail 1849, 1896 ja 1941. Aastail 1864–1904, mil leedukeelne kirjandus keelustatud oli, oli alev üks selle levitamise keskusi Žemaitijas.
1936. aastal valmis praegune Kvėdarna kirik. Pärast Teist maailmasõda tegutsesid alevi ümbruses Leedu metsavennad. Nõukogude ajal oli alev kohaliku kolhoosi keskus.
Pool (tehnika)
pisi|Ketrusmasina poolid Pool on tavaliselt silindriline alus, millele keritakse heie, lõng, niit, magnet-, filmilint, kaabel, traat, -mähis jm. Silindrilist pooli, mille otstes on keritava materjali mahalibisemist takistav kilp, nimetatakse äärikpooliks. Pool on ketrus-, kudumis- ja õmblusmasina osa. Isolatsioonkihiga traadi mähispoole kasutatakse näiteks elektrimasinates, -aparaatides ja -riistades takistus- või induktiivelemendina (ka takistuspool, süütepool).
Yadigar Muhammad
Yadigar oli pärit Astrahani khaaniriigist, ta oli sealse khaani Qasim II poeg.
Aastail 1542-1550 oli ta Moskva tsaari teenistuses. 1549.–1550. aasta 2. Kaasani sõjakäigus piirasid Moskva tsaari streletsid, Šig-Alei Kassimovi ja Astrahani ratsaväelased edutult Kaasanit; nende seas oli ka Yadigar. Kaasani piiramise järel liitus ta Nogai hordiga.
Aastal 1552 kukutasid Kaasani khaaniriigi ülikud eelmise moskvameelse valitseja Šig-Alei ja kutsusid omale valitsejaks Yadigar Muhammadi.
Järgnenud 1552. aasta 4. Kaasani sõjakäigus toetasid Kaasani khaaniriiki Krimmi khaaniriik, Astrahani khaaniriik ja Nogai hord ning Osmanite riigi sultan Suleiman I kutsus üles kõiki tatarlaste riike toetama Kaasani khaaniriiki. Reaalselt ei olnud sellest tulu: Moskva tsaaririigi väed koondusid 23. augustiks Kaasani linna piirama ning kasutades kaasaegseid sõjalisi võtteid: piiramiskahureid, linnamüüriõhkimiskaevandust ja totaalset linna blokeerimist ning ümberkaudsete alade rüüstamist vallutasid 2. oktoobril Kaasani. Yadigar oli üks väheseid, kes lahingutes ellu jäi.
Järgmisel aastal lasti Moskvasse viidud Yadigar end ristida ja sai uueks nimeks Simeon Kasajevitš. Samal aastal abiellus ta Maria Kleopina-Kutuzovaga. Järgmisel aastal sai omale lääniks Zvenigorodi linna.
Ta osales LIivi sõjas, täpsemalt Jeziaryšča kindluse vallutamisel. Aastal 1565 ta suri. Yadigar on maetud Tšudovo kloostrisse.
Yadigar oli sisuliselt viimane Kaasani khaan. Kaasani langemine ei murdnud küll veel khaaniriigi asukate vastupanutahet; nad kutsusid kohale nohailase Ali Akrami, kes juhatas vastupanuliikumist aastani 1556 ja lasi end khaaniks kutsuda, et tal aga edu ei olnud, hukkasid kohalikud tatarlased ta.
Emil Gilels
pisi|Emil Gilels koos õe Jelizavetaga pisi|Emil Gilelsi hauamonument [[Novodevitšje kalmistul Moskvas]]
Emil Grigorjevitš Gilels (vene keeles Эмиль Григорьевич Гилельс; 19. oktoober (vkj 6. oktoober) 1916 Odessa, Hersoni kubermang – 14. oktoober 1985 Moskva) oli Nõukogude Liidu pianist ja muusikapedagoog, professor, NSV Liidu rahvakunstnik.
Haridustee
Ta lõpetas 1930. aastal Odessa muusika-teatritehnikumi ja 1935. aastal Odessa konservatooriumi. Aastatel 1935–1938 täiendas ta end Moskva konservatooriumi juures asuvas kõrgema kunstimeisterlikkuse koolis Heinrich Neuhausi käe all.
Muusikaga seotud tegevus
16-aastaselt võitis ta Moskvas Üleliidulise muusikasolistide konkursi. 1930. aastate teisel poolel saavutas rahvusvahelist edu muusikakonkurssidel – 1936. aastal Viinis pianistide konkursil sai teise koha ja 1938. aastal Brüsselis Ysaÿe muusikakonkursil pälvis esikoha. Ta oli alates 1938. aastast Moskva Riikliku Akadeemilise Filharmoonia solist. Aastatel 1938–1974 tegutses ta ühtlasi muusikapedagoogina Tšaikovski-nimelises Moskva Riiklikus Konservatooriumis (1952. aastast professor ).
Alates 1945. aastast on ta andnud kontserte paljudes riikides, sealhulgas Itaalias, Prantsusmaal, Suurbritannias, USA-s (1955) ja Jaapanis.
Isiklikku
Ka tema esimene abikaasa Roza Tamarkina (1920–1950) ja tütar Jelena Gilels (1948–1996) olid pianistid. Õde Jelizaveta Gilels ja õemees Leonid Kogan olid viiuldajad.
Rafaila vald
Rafaila on vald Rumeenia idaosas Vaslui maakonnas.
Ruila raamatukogu
Ruila raamatukogu on raamatukogu Harju maakonnas Saue vallas (enne 2017. aasta haldusreformi Kernu vallas) Ruila külas.
Raamatukogu juhataja on Eve Šamotailo.
Serock
Serock on linn Poolas Masoovia vojevoodkonnas Legionowo maakonnas, Serocki valla halduskeskus. Serock asub Narewi jõe ääres, Bugi jõe suudme vastas, Legionowost umbes 15 km põhjakirdes ja Varssavi kesklinnast ligikaudu 32 km põhjas.
1990. aastal toimus Serockis 4. rahvusvaheline mustlaste kongress, mis kuulutas 8. aprilli rahvusvaheliseks mustlaste päevaks.
Triinu Peters
Triinu Peters (aastani 1998 Triinu Piirimäe; sündinud 11. mail 1970) on eesti põllumajandusteadlane.
Elulugu
Lõpetas 1988 Tartu 16. Keskkooli, 1993 EPMÜ loomakasvatuse erialal, põllumajandusmagister (1994, EPMÜ), väitekiri "Eesti punast tõugu pullide spermaproduktsiooni sõltuvus pärilikest teguritest", Ph.D. (põllumajandusteadused, 1999, Kieli Ülikool), väitekiri "Schätzung genetischer Parameter für funktionale Merkmale bei Rotviehpopulationen".
Oli 1993–94 Eesti Punase Karja Aretuskeskuse sekretär-tõlk, 1994 EPMÜ loomakasvatusinstituudi teadur, 1995–99 Kieli Ülikooli teadur, ühtlasi 1996–99 Põllumajanduse Registrite ja Informatsiooni Keskuse (PRIA) andmetöötluse osakonna biomeetria sektori teadur, 2000– Planet ID GmbH (Essen, Saksamaa) müügidirektor.
Isiklikku
Ta on Helmut Piirimäe ja Krista Piirimäe tütar. Tema vennad on ajaloolased Pärtel Piirimäe ja Kaarel Piirimäe ning bioloog Kristjan Piirimäe.
Giorgio Chiellini
Giorgio Chiellini (sündinud 14. augustil 1984 Pisas) on Itaalia jalgpallur, kes mängib kaitsjana Itaalia kõrgliiga klubis Juventus. Ta on nii koondise kui ka klubi kapten.
Koondisekarjäär
Debüüdi Itaalia rahvuskoondises tegi Chiellini 17. novembril 2004 mängus Soome vastu.
Ta kuulus Itaalia olümpiakoondisse 2004. aasta suveolümpiamängude jalgpalliturniiril, kus võideti pronksmedal.
Esimese värava rahvuskoondises lõi ta 21. novembril 2007 EM-i valikmängus Fääri saarte vastu.
2016. aasta Euroopa meistrivõistluste kaheksandikfinaalis 27. juunil lõi ta värava Hispaaniale.
Kraadisoonega T-seotis/Sulundseotis
pisi|350px|Läbiv sulund (vasakul) ja kinnine sulund Puidutöötlemises on sulund või kraadisoon paralleelselt piki detaili kiudu jooksev lõige. Sulund on eristatud lihtkraadiga T-seotisest, kuna seal jookseb lõige risti kiudu.
Giorgio Chiellini
Koondisekarjäär
Chiellini teatas algselt oma koondisekarjääri lõpetamisest pärast kaotust Rootsile 2018. aasta jalgpalli maailmameistrivõistluste valikturniiri play-off'is. , kuid 2018. aasta septembris naasis ta taas koondise juurde.
Kraadisoonega T-seotis/Sulundseotis
Sulundservseotis leiab laia kasutust kappide valmistamisel ning muudel puidutöödega seotud aladel. Üldjuhul kasutatakse sulundeid raami ja paneeli konstruktsioonides, et paigaldada paneele või sahtli põhju. Et luua kandvam konstruktsioon, tehakse sulundid piki paneelide ääri, nagu punn-tappliite puhul. Kasutusalasid leiab samuti katuse-, seinte-, ja põrandatööde juures.
Sulund võib olla läbiv, ehk lõige on kogu materjali ulatuses ning mõlemad otsad on lahtised, või kinnine, ehk sulund lõpeb kas ühest või mõlemast otsast täpselt enne serva.
Meetodid
Sulundit saab lõigata järgnevatel meetoditel:
Czulice
Czulice on küla Poolas Väike-Poola vojevoodkonnas Krakówi maakonnas Kocmyrzów-Luborzyca vallas. Czulice asub Krakówi kesklinnast ligi 20 km idakirdes.
Kanuti aed
pisi|Kanuti aed pisi|[[Kanutiaia Noortemaja]] pisi|püsti|"Poisid vihmavarjuga" Kanuti aed on haljasala Tallinnas Kesklinna linnaosas Mere puiestee, Inseneri, Aia ja Kanuti tänava vahelisel alal, endise Väikese Rannavärava bastioni ja Kalev Spa juures, aadressiga Mere puiestee 5.
Aia piirid
Kanuti aia piir kulgeb Mere puiestee ja Kanuti tänava ristumiskohast mööda Kanuti tänava pargipoolset teemaad läände kuni Kalevi ujula krundini, sealt mööda nimetatud krundi piiri lõunasse kuni korvpalliplatsi ääristava betoonaiani, edasi mööda betoonaeda kuni pargi piirdeks oleva kiviaiani, mööda seda lõunasse kuni Mere pst 5 hooneni, mööda hoone seina ning piki selle sirgjoonelist pikendust itta kuni Mere puiesteeni ning mööda Mere puiestee pargipoolset teemaad põhja suunas kuni ristumiseni Kanuti tänavaga.
Ajalugu
Praeguse Kanuti aia pargi kohal oli kuni 19. sajandini Tallinna kaitserajatisena veega täidetud vallikraav. 1866. aastal anti praeguse pargi territoorium Tallinna linna poolt rendile Kanuti gildile, kes pidi rajama sinna avaliku suveaia ning sellest ajast kannab haljasala Kanuti aia nime.
19. sajandi lõpul peatusid haljasalal mitmed Tallinna külastavad rändtsirkused ja hiljem, kahe Maailmasõja vahelisel perioodil, tegutses lõbustuspark, kus oli köisraudtee, karussell ja vaateratas ning jalgrattalaenutus. Kanuti aia kõrval asus alates 1913. aastast kino "Grand Marina" (hiljem "Ars"), mis oli asutamise ajal suurim kino kogu Venemaa keisririigis.
9. juunil 1920 võttis Eesti Asutav Kogu vastu Seisuste kaotamise seaduse, millega kaotati Eestis seisused (aadel, vaimulikud, linnaelanikud ja talupojad). Seisuslikuks kuulutatud asutused tuli likvideerida, sh gildid ja nende varad võõrandada. 1921. aasta suvel (9.07.–30.08) võeti Kanuti gildi liikuv ja liikumatu varandus koos arhiivide, kirjade ja raamatutega ja tema poolt ülalpeetavate asutustega Töö- ja hoolekandeministeeriumi poolt üle riigi haldusesse, Kanuti gildi varad võeti üle sama aasta oktoobri lõpul. Kanuti gildi liikumatu varana võeti üle Kanuti gildi maja Pikk tänav 20, Maria Varjupaik Uus tänav 16 ja Kanuti gildi aed (ülevõtmisaktis Rahwa aed) Aia tänav 14/ Merepuiestee 5.